stanford-oval/wikipedia huggingface dataset:
Gabrielle Thomas

| Mitalit | Mitalit | Mitalit |  |
| --- | --- | --- | --- |
|  Gabrielle Thomas vuonna 2024. |  Gabrielle Thomas vuonna 2024. |  Gabrielle Thomas vuonna 2024. |  |
Maa:  Yhdysvallat
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | 200 metriä |  |
|  Kultaa | Pariisi 2024 | 4 × 100 m |  |
|  Kultaa | Pariisi 2024 | 4 × 400 m |  |
|  Hopeaa | Tokio 2020 | 4 × 100 m |  |
|  Pronssia | Tokio 2020 | 200 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | 4 × 100 m |  |
|  Hopeaa | Budapest 2023 | 200 metriä |  |
Gabrielle "Gabby" Thomas (s. 7. joulukuuta 1996) on yhdysvaltalainen yleisurheilija, joka kilpailee pikajuoksuissa. Hän voitti kolme kultamitalia Pariisin olympialaisissa 2024.
Thomas saavutti vuodelle 2021 siirretyissä Tokion olympialaisissa pronssia 200 metrin juoksussa ajalla 21,87 ja hopeaa 4 × 100 metrin viestissä. Runsas kuukausi aiemmin hän juoksi Yhdysvaltain olympiakarsinnoissa 200 metrillä ajan 21,61, jolla hän nousi siinä vaiheessa maailman kaikkien aikojen tilastossa toiseksi. Hän sijoittui olympiakarsintojen 100 metrillä viidenneksi ajalla 11,15 juostuaan välierissä myötätuulessa ajan 10,95 ja alkuerissä tilastokelpoisen ennätyksensä 11,00.
Thomas saavutti Budapestin MM-kilpailuissa 2023 hopeaa 200 metrillä ajalla 21,81 sekä juoksi kolmannen osuuden kultaa voittaneessa Yhdysvaltojen pikaviestijoukkueessa. Pariisin olympialaisissa 2024 hän voitti kultaa 200 metrillä ajalla 21,83 sekä 4 × 100 ja 4 × 400 metrin viesteissä, joissa kummassakin hän juoksi kolmannen osuuden. Aiemmin samana vuonna hän voitti molemmissa viesteissä kultaa World Athletics Relays -kilpailuissa.
Thomas on voittanut Yhdysvaltain mestaruuden 200 metrillä vuosina 2021, 2023, jolloin juoksi voimassa olevan ennätyksensä 21,60, ja 2024. Hän on voittanut Timanttiliigan osakilpailun Lausannessa vuosina 2018 ja 2019, Dohassa vuonna 2022, Pariisissa 2023 ja Lontoossa 2024.
Mac Davis

Mac Davis 1986
Scott ”Mac” Davis (21. tammikuuta 1942 Lubbock, Teksas – 29. syyskuuta 2020) oli yhdysvaltalainen laulaja, lauluntekijä ja näyttelijä.
Musiikkuransa alkuvuosina Davis asui Atlantassa, missä hän soitti rock'n'roll-yhtyeessä ja työskenteli Vee-Jay Recordsin palveluksessa. Varsinaisen läpimurtonsa lauluntekijänä Davis teki vuosina 1969 ja 1970, kun hän kirjoitti Elvis Presleylle hittikappaleet ”In the Ghetto”, ”Memories” ja ”Don't Cry Daddy”. Lisäksi hän kirjoitti Glen Campbellille kappaleen ”Everything A Man Could Ever Need”, Kenny Rogersille kappaleen ”Something's Burning”, Bobby Goldsborolle kappaleen ”Watching Scotty Grow” ja Gallerylle kappaleen ”I Believe In Music”.
Laulajana Davisin ensimmäinen hittikappale oli ”Baby Don't Get Hooked On Me” vuonna 1972. Seuraavien vuosien aikana hän nousi listoille itsekirjoittamillaan kappaleilla ”Stop And Smell The Roses”, ”It's Hard To Be Humble”, ”Texas In My Rear View Mirror” ja ”Hooked On Music”. Vuosina 1974–1976 hänellä oli NBC-TV-kanavalla esitetty oma musikaali-varieteetyyppinen ohjelma. Hän myös näytteli monissa elokuvissa.
Studioalbumit

Song Painter (1970)
I Believe in Music (1971)
Baby Don't Get Hooked on Me (1972)
Mac Davis (1973)
Stop and Smell the Roses (1974)
All the Love in the World (1974)
Burbin' Thing (1975)
Forever Lovers (1976)
Thunder in the Afternoon (1977)
Fantasy (1978)
It's Hard to Be Humble (1980)
Texas in My Rearview Mirror (1980)
Midnight Crazy (1981)
Forty 82 (1982)
Who's Lovin' You (1983)
Soft Talk (1984)
Till I Made It with You (1985)
Somewhere in America (1986)
Will Write Songs for Food (1994)
Aiheesta muualla

Wikimedia Commonsissa on kuvia tai muita tiedostoja aiheesta .
Mac Davis Elonetissä.
Mac Davis Internet Movie Databasessa. (englanniksi)
Giovanni Giudici

Giovanni Giudici (6. maaliskuuta 1940 Varese – 18. tammikuuta 2024) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 27. kesäkuuta 1964 ja nimitettiin sen vihkipiispaksi sekä Usulan titulaaripiispaksi 9. kesäkuuta 1990. Piispaksi vihkiminen seurasi 29. kesäkuuta. Pääkonsekraattorina toimi Carlo Maria Martini, jota avustivat Renato Corti ja Bernardo Citterio.
Giudici nimitettiin 1. joulukuuta 2003 ja asetettiin 11. tammikuuta 2004 Pavian piispaksi.
Gónnoi

| Gónnoi Γόννοι |
| --- | --- |
 Kunnallisyksikön sijainti
 Gónnoi
 Koordinaatit: 39°51′40″N, 22°28′32″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Témpi
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  220503
Väkiluku (2011):  2 462
 – Kylä­yhdys­kunta:  1 983
 – Kylä:  1 909
Aikavyöhyke:  UTC+2
 – Kesäaika:  UTC+3
Postinumero:  GR-400 04
Suuntanumero(t):  24950
Rekisterikilpi:  ΡΙ
Infobox OKVirheellinen NIMI-arvo: 
Gónnoi (kreik. Γόννοι) on Kreikan kylä sekä samanniminen Témpin kunnan kunnallisyksikkö (Δημοτική Ενότητα Γόννων, Dimotikí Enótita Gónnon) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 462 ja varsinaisen Gónnoin kylän väkiluku 1 909 (vuonna 2011).
Gónnoin kylä sijaitsee linnuntietä noin 27 kilometriä pohjoiseen Lárisasta. Se on saanut nimensä antiikin ajan Gonnoksen eli Gonnoin kaupungista. Gónnoin kunnallisyksikkö käsittää Témpin kunnan luoteisosan. Gónnoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Ampelákian, Káto Ólympoksen, Makrychórin ja Néssonaksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Gónnoin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Gónnoi | Elaía | 74 |
| Gónnoi | Gónnoi | 1 909 |
| Itéa | Itéa | 162 |
| Kallipéfki | Kallipéfki | 317 |
Yhteensä: 2 462
Madagaskarinvirtahevot

| Madagaskarinvirtahevot |
| --- | --- |
 Hippopotamus madagascariensisin luuranko verrattuna virtahevon kalloon
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Virtahevot Hippopotamidae
Lajit
 †Hippopotamus lemerlei  †Hippopotamus laloumena  †Hexaprotodon madagascariensis 
Infobox OKNimi-testi OK: 
Madagaskarinvirtahepoihin kuului kolme Madagaskarilla elänyttä virtahepojen heimon lajia, kaikki kolme ovat kuolleet sukupuuttoon. Fossiileista nuorimmat ovat noin 1000 vuoden takaa. Virtahevot esiintyvät usein Madagaskarin asukkaiden suullisessa perimätiedossa. Eläimestä on havaintoja vielä vuodelta 1976, mutta todisteita virtahepojen säilymisestä saarella ei ole.[lähde? ] Monien silminnäkijähavaintojen takia IUCN on määritellyt madagaskarinvirtahevot äskettäin hävinneiksi lajeiksi.
Hippopotamus lemerlei

Hippopotamus lemerlein luita on löydetty lähinnä joista ja järvistä, tämän perusteella on päätelty että sen elintavat ovat olleet hyvin samanlaiset kuin nykyisellä virtahevolla. Laji oli suurin piirtein samankokoinen kuin kääpiövirtahepo. Hippopotamus lemerlei oli muuten rakenteeltaan hyvin samankaltainen virtahevon kanssa, luusto oli samanlainen ja silmät sijaitsivat korkealla päässä. Laji on luultavasti kehittynyt virtahevoista, jotka ovat evoluution kautta kääpiöityneet.
Hippopotamus madagascariensis

Hippopotamus madagascariensis eli uudemmalta nimeltään Hexaprotodon madagascariensis on puolestaan läheisempää sukua kääpiövirtahevolle kuin tavalliselle virtahevolle. Sen silmät sijaitsivat pään sivuilla samaan tapaan kuin kääpiövirtahevolla. Laji ei luultavasti ollut yhtä riippuvainen vesiympäristöstä kuin Hippopotamus lemerlei. Suurin osa lajin fossiileista on löydetty Madagaskarin ylängön metsäalueita.
Hippopotamus laloumena

Hippopotamus laloumena luokiteltiin omaksi lajikseen 1990. Siitä tiedetään vain vähän, sillä siitä on löydetty vain osa leuasta ja jalkaluusta. Laji oli selvästi suurempi kuin muut madagaskarinvirtahevot ja vain vähän pienempi kuin virtahepo.
Aiheesta muualla

Wilson, Don E. & Reeder, DeeAnn M. (toim.): Hippopotamidae Mammal Species of the World. A Taxonomic and Geographic Reference (3rd ed).  2005. Bucknell University. (englanniksi)
Hippopotamus madagascariensis IUCN Red List of Threatened Species. International Union for Conservation of Nature, IUCN, Iucnredlist.org. (englanniksi)
Hippopotamus lemerlei IUCN Red List of Threatened Species. International Union for Conservation of Nature, IUCN, Iucnredlist.org. (englanniksi)
Hippopotamus lemerlei virtahevon kallo
HMS Ark Royal

HMS Ark Royal on ollut viiden Britannian Kuninkaallisen laivaston aluksen nimenä.
Ark Royal (1587), 38-tykkinen ensimmäisen luokan linjalaiva
HMS Ark Royal (1914), vesilentokoneiden emäläivä
HMS Ark Royal (91), ensimmäinen lentotukialukseksi suunniteltu alus
HMS Ark Royal (R09), Audacious-luokan lentotukialus
HMS Ark Royal (R07), Invincible-luokan lentotukialus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Ark Royal”, voi hakea sivunnimihaulla, laajalla sivunnimihaulla tai tekstihaulla.
Gómfoi

| Gómfoi Γόμφοι |
| --- | --- |
 Kunnallisyksikön sijainti
 Gómfoi
 Koordinaatit: 39°27′52″N, 21°41′34″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Pýli
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  260303
Väkiluku (2011):  4 782
 – Kylä­yhdys­kunta:  962
 – Kylä:  962
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Gómfoi (kreik. Γόμφοι) on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Γόμφων, Dimotikí Enótita Gómfon) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 4 782 ja varsinaisen Gómfoin kylän väkiluku 962 (vuonna 2011).
Gómfoin kylä sijaitsee linnuntietä noin 12 kilometriä lounaaseen Tríkalasta. Se on saanut nimensä antiikin ajan Gomfoin kaupungista. Gómfoin kunnallisyksikkö käsittää Pýlin kunnan itäosan. Gómfoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikesin, Myrófyllon, Neráidan, Piáleian ja Píndoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Gómfoin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Droseró | Droseró | 421 |
| Gómfoi | Gómfoi | 962 |
| Lygariá | Lygariá | 533 |
| Mouriá | Mouriá | 561 |
| Palaiomonástiro | Palaiomonástiro | 1 078 |
| Pigí | Pigí | 1 227 |
Yhteensä: 4 782
Górgiani

| Górgiani Γόργιανη |
| --- | --- |
 Kunnallisyksikön sijainti
 Górgiani
 Koordinaatit: 39°56′N, 21°20′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Grevená
Kunta:  Grevená
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  150105
Väkiluku (2011):  885
Aikavyöhyke:  UTC+2
 – Kesäaika:  UTC+3
Postinumero:  510 31
Suuntanumero(t):  +30-2462-xxx-xxx
Rekisterikilpi:  PNx-xxxx
Infobox OKVirheellinen NIMI-arvo: 
Górgiani (kreik. Γόργιανη; virallisesti Δημοτική Ενότητα Γόργιανης, Dimotikí Enótita Górgianis) on yksi Grevenán kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 885 (vuonna 2011).
Górgianin kunnallisyksikkö käsittää alueita Grevenán kunnan eteläosissa. Sen suurin asutus on Kranéan kylä. Górgiani oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Kunnallisyksikön osat

Górgianin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Kallithéa | Kallithéa | 58 |
| Kallithéa | Priónia | 64 |
| Kipoureío | Kipoureío | 206 |
| Kranéa | Kranéa | 385 |
| Mikrolívado | Mikrolívado | 56 |
| Pigadítsa | Pigadítsa | 96 |
| Sitarás | Sitarás | 20 |
Yhteensä: 885
HMS Vanguard (S28)

| HMS Vanguard |
| --- | --- |
 HMS Vanguard huhtikuussa 1994

Aluksen vaiheet
Rakentaja:  Vickers Shipbuilding and Engineering, Barrow-in-Furness
Kölinlasku:  3. syyskuuta 1986
Laskettu vesille:  4. maaliskuuta 1992
Palveluskäyttöön:  14. elokuuta 1993
Tekniset tiedot
Uppouma:  16 200 t (sukelluksissa)
Pituus:  149,9 m
Leveys:  12,8 m
Syväys:  12 m
Koneteho:  27 500 shp
Nopeus:  25 solmua (sukelluksissa)
Miehistöä:  14 upseeria ja 121 miehistönjäsentä
Aseistus
Aseistus:  4 × 21″ torpedoputkea 16 × Trident D5 SLBM
HMS Vanguard (viirinumero S28) on Britannian kuninkaallisen laivaston Vanguard-luokan ydinsukellusvene.
Valmistus

Alus tilattiin 30. toukokuuta 1986 Vickers Shipbuilding and Engineeringiltä Barrow-in-Furnessista, missä köli laskettiin 3. syyskuuta 1986. Se laskettiin vesille 4. maaliskuuta 1992 ja otettiin laivaston palvelukseen 14. elokuuta 1993 päällikkönään David Russell.
Palvelus

Alus on sijoitettu Clyden laivastotukikohtaan.
Helmikuussa 2002 alus siirrettiin kahdeksi vuodeksi huoltoon Devonportissa telakalle. Se palautettiin palvelukseen lokakuussa 2005. Alukselle tunkeutui  2003 joukko ydinaseiden vastaisia mielenosoittajia.
Alus kolaroi 4. helmikuuta 2009 Atlantilla Ranskan merivoimien sukellusveneen Le Triomphantin kanssa. Se kykeni kuitenkin palaamaan  14. helmikuuta Faslaneen omin avuin.
Tammikuussa 2024 alukselta tehtiin Trident II -ydinohjuksen koelaukaisu, joka epäonnistui. Kyseessä on toinen peräkkäinen kerta, kun Vanguard-luokan alukselta tehty koelaukaisu on epäonnistunut. Edellinen epäonnistuminen tapahtui HMS Vengeancelle vuonna 2016.
HMS Vansittart

| HMS Vansittart |
| --- | --- |
 HMS Vansittart

Aluksen vaiheet
Rakentaja:  William Beardmore and Company, Dalmuir
Kölinlasku:  1. heinäkuuta 1918
Laskettu vesille:  17. huhtikuuta 1919
Palveluskäyttöön:  5. marraskuuta 1919
Loppuvaihe:  myyty romutettavaksi 25. helmikuuta 1946
Tekniset tiedot
Uppouma:  1 325 t (standardi) 1 508 t (max)
Pituus:  95,1 m (kokonaispituus)
Leveys:  9,4 m
Syväys:  2,9 m
Koneteho:  27 000 hv
Nopeus:  34 solmua
Miehistöä:  127
Aseistus
Aseistus:  4 x BL 4,7"/L45 (102 mm) Mk I -tykkiä 1 x 3" 20 cwt Mk I -ilmatorjuntatykki 6 x 21" (533 mm) torpedoputkea
HMS Vansittart (viirinumerot D64 ja I64) oli Britannian kuninkaallisen laivaston Amiraliteetin parannellun W-luokan hävittäjä toisessa maailmansodassa.
Valmistus

Alus tilattiin tammikuussa 1918 vuosien 1918-1919 laivasto-ohjelman 13. tilauksessa William Beardmore and Companyltä Dalmuirista, missä köli laskettiin samana vuonna 1. heinäkuuta. Alus laskettiin vesille 17. huhtikuuta 1919 ja valmistui vielä saman vuoden lopulla 5. marraskuuta.
Palvelus

Alus sijoitettiin 1945 poistolistalle ja myytiin 25. helmikuuta 1946 BISCOlle. Se saapui 5. toukokuuta hinattuna J. Cashmorelle Newportiin romutettavaksi.
Manga-sadut

Manga-sadut on japanilainen animesarja, joka on esitetty alun perin vuosina 1976–1979. Sarjassa on yhteensä 127 jaksoa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ja:まんが世界昔ばなし
Giovanni Goria

| Giovanni Goria |
| --- | --- |

Italian pääministeri
 28. heinäkuuta 1987– 13. huhtikuuta 1988  
Presidentti:  Francesco Cossiga
Varapääministeri:  Giuliano Amato
Edeltäjä:  Amintore Fanfani
Seuraaja:  Ciriaco De Mita
Henkilötiedot
Syntynyt: 30. heinäkuuta 1943 Asti
Kuollut: 21. toukokuuta 1994 (50 vuotta) Asti
Tiedot
Puolue:  Italian kristillisdemokraattinen puolue
Uskonto:  roomalaiskatolisuus
Giovanni Giuseppe Goria  kuuntele ääntämys (ohje) (30. heinäkuuta 1943 – 21. toukokuuta 1994) oli italialainen poliitikko. Hän kuului maansa silloiseen kristillisdemokraattiseen puolueeseen.
Goria istui parlamentissa vuodesta 1976–1994. Hän toimi pääministerinä 1987–1988 ja muun muassa talousministerinä 1992–1993. Hän kuului myös Euroopan parlamenttiin.
Gorian ura päättyi koko hänen puolueensa raunioittaneeseen korruptioskandaaliin vuonna 1993. Hän joutui itse syytetyksi, mutta kuoli syöpään 50-vuotiaana oikeuskäsittelyjen ollessa vielä kesken.
Maine (yhteiskunta)

Maine on yleisön yleinen mielipide ihmisestä, yhteisöstä tai yrityksestä. Maineeseen liittyy kohteestaan aina jonkinlainen arviointi, joka voi olla hyvä tai huono ja joka erottaa kohteen toisesta vastaavasta. Maineessa on siis kysymys hyvästä tai pahasta, kauniista tai rumasta, tai periaatteessa mistä tahansa muusta arvokkaana pidetystä.
Esimerkiksi yrityksen maine on sen sidosryhmien tekemä arviointi, joka perustuu mielikuviin ja kokemuksiin. Maine syntyy, kun yritys ja sen sidosryhmät kohtaavat erilaisissa vuorovaikutustilanteissa. Maine leviää yrityksestä kerrotuissa arvottavissa tarinoissa, jotka kiertävät sidosryhmissä ja joiden rakentumiseen vaikuttavat yhtäältä sidosryhmien omakohtaiset kokemukset yrityksen toiminnasta, tuotteista tai palveluista, ja toisaalta yrityksen eri tekijöihin kohdistuvat mielikuvat. Maine on siis jotain, mitä puhutaan ja kerrotaan ja sen ytimessä on se, mitä jostain sanotaan, mainitaan.
Maine käsitetään usein virheellisesti synonyymiksi imagolle ja brändille, vaikka sanoilla kylläkin on yhteneväisyyksiä.
Aiheesta muualla

Professori Pekka Aula maineesta
Mainekortit (Arkistoitu – Internet Archive)
Maine Celtics

| Maine Celtics |
| --- | --- |
Liiga:  NBA:n kehityssarja
Perustettu:  2009
Historia:  Maine Red Claws (2009–2021)
Areena:  Portland Exposition Building kapasiteetti 3 100
Kotipaikka:  Portland, Yhdysvallat
Värit:                
Kotisivu:  maine.gleague.nba.com
Maine Celtics on portlandilainen koripalloseura, joka pelaa NBA:n kehityssarjassa. Se toimii NBA-seura Boston Celticsin farmijoukkueena.
Vuosina 2009–2021 seura tunnettiin nimellä Maine Red Claws.
Aiheesta muualla

Virallinen kotisivu (englanniksi)
Hajgiri

Hajgiri on Koillis-Intiassa sijaitsevan runsaasti heimokulttuureja sisältävän alueen, Tripuran yksi tunnetuimpia intialaisia kansantansseja. Tanssia esittävät yleensä nuoret tytöt jumalatar Lakshmin kunniaksi järjestetyssä seremoniassa jotta saataisiin varmistettua hyvä viljasato. Tanssiin kuuluu mm. tasapainotaiteilua erilaisin välinein esimerkiksi pulloihin sijoitettujen palavien kynttilöiden kantamista pään päällä ruukkujen päällä tanssien. Tripuralaisten heimojen jäsenet (yleisimmin Riang-heimon jäsenet) tanssivat Intian pääfestivaalien aikoina juuri näitä tansseja omilla pihoillaan.
Hamed Karoui

| Hamed Karoui |
| --- | --- |
 Hamed Karoui vuonna 2017.
Tunisian 9. pääministeri
 27. syyskuuta 1989 – 17. marraskuuta 1999  
Edeltäjä:  Hédi Baccouche
Seuraaja:  Muhammad al-Ghannuši
Nuoriso- ja urheiluministeri
 7. huhtikuuta 1986 – 27. lokakuuta 1987  
Edeltäjä:  Hédi Bouricha
Seuraaja:  Foued Mebazaâ
Oikeusministeri
 24. heinäkuuta 1988 – 28. syyskuuta 1989  
Edeltäjä:  Mohamed Salah Ayari
Seuraaja:  Mustapha Bouaziz
Henkilötiedot
Syntynyt: 30. joulukuuta 1927  Sousse, Ranskan Tunisia
Kuollut: 27. maaliskuuta 2020 (92 vuotta)
Puoliso:  Rafiaa Karoui
Tiedot
Puolue:  RCD
Hamed Karoui (arab. حامد القروي‎; 30. joulukuuta 1927 Sousse – 27. maaliskuuta 2020) oli tunisialainen poliitikko. Hän toimi maansa pääministerinä ennen Muhammad al-Ghannušia vuosina 1989–1999.
Soussessa syntynyt Karoui oli ennen pääministeriyttään toiminut jalkapalloseura ES Sahelin puheenjohtajana (1961–1981), sekä maansa nuoriso- ja urheilu- (1986–1987) sekä oikeusministerinä (1988–1989). Hän edusti RCD-puoluetta.
Manga (täsmennyssivu)

Manga voi tarkoittaa seuraavaa:
manga, japaninkielinen ilmaisu sarjakuvalle
mangaka, mangan erityisosaaja, sarjakuvataiteilija
Henkilöt:
"Manga" (s. 1937), Aílton Corrêa Arruda, brasilialainen jalkapalloilija
Bébé Manga, kameronilainen laulaja
Bruno Ecuele Manga (s. 1988), gabonilainen jalkapalloilija
Edu Manga, oik. Eduardo Antônio dos Santos (s. 1967), brasilialainen jalkapalloilija
Tabi Manga (s. 1994), kamerunilainen jalkapalloilija.
Paikannimet:
La Manga del Mar Menor, Espanja
Manga, kaupunki Burkina Fasossa
Manga (Keski-Afrikan tasavalta)
Manga (Minas Gerais), Brasilia
maNga, turkkilainen yhtye
Mondajoki, myös Mangajoki
mangat, kansanryhmä Nigerissä, Nigeriassa ja Tšadissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manga”, voi hakea sivunnimihaulla, laajalla sivunnimihaulla tai tekstihaulla.
Marge Champion

Marge Champion vuonna 1952
Marjorie Celeste Champion (s. Belcher; 2. syyskuuta 1919 – 21. lokakuuta 2020) oli yhdysvaltalainen tanssija, koreografi ja näyttelijä.
14-vuotiaana Walt Disney Studios palkkasi Championin Lumikin malliksi elokuvaan Lumikki ja seitsemän kääpiötä (1937). Tämän jälkeen hän toimi myös Pinokkion (1940) Sinisen haltiattaren mallina, jonka lisäksi elokuvan Dumbon (1942) virtahevon liikkeet on mallinnettu Championin liikkeillä. Aikuisempana hän loi uran elokuvamusikaaleissa, niistä yksi tunnetuimmista oli yksi pääosissa elokuvassa Kahteen rakastunut (1955). Koreografiastaan hän sai Emmy-palkinnon vuonna 1975. Hän loi myös uran Broadwaylla sekä esiintyjänä että koreografina.
Gabriello Chiabrera

| Gabriello Chiabrera |
| --- | --- |
 Gabriello Chiabrera
Henkilötiedot
Syntynyt: 1552
Kuollut: 1638 (85–86 vuotta)
Ammatti:  runoilija
Kirjailija
Äidinkieli: italia
Tuotannon kieli: italia
Pääteokset:  Rime
Aiheesta muualla
Löydä lisää kirjailijoitaKirjallisuuden teemasivulta
Gabriello Chiabrera (1552−1638) oli italialainen runoilija, joka viljeli melkein kaikkia runoudenlajeja, mutta ainoastaan lyyrikkona loi huomattavaa. Hänen eepoksensa ja draamansa ovat joutuneet unohduksiin. Hänen laulurunonsa seurasivat muodoltaan Pindarosta ja Anakreonia, minkä vuoksi italialaiset ovat hänelle antaneet kunnianimet Italian Pindaros ja Anakreon. Chiabreran lyyrilliset runot ovat täydellisimmin painettuina nimellä Rime (Rooma 1718).
Aiheesta muualla

Kuvia tai muita tiedostoja aiheesta Gabriello Chiabrera Wikimedia Commonsissa
Margaux

Margaux’n kirkko
Margaux on kunta Gironden departementissa Akvitanian hallintoalueella Ranskassa. Kunnassa oli 1 338 asukasta vuoden 1999 väestönlaskennassa. Margaux’n pinta-ala on seitsemän neliökilometriä.
Luettelo Pauli Hanhiniemen kappaleista

Tämä on luettelo Pauli Hanhiniemen levyttämistä kappaleista aakkosjärjestyksessä. Mukana ovat kaikki Kolmannen Naisen, Perunateatterin ja muiden Hanhiniemen yhtyeiden kappaleet.
A

Aika entinen (laulu: Pauli Hanhiniemi & Edu Kettunen) (Eri esittäjiä: Henki kulkee 2)
Aina se syksy… (Pauli Hanhiniemen Perunateatteri: Mitä sais olla?)
Aina vain (Pauli Hanhiniemen Perunateatteri: Vol. 1)
Alaspäin (Pauli Hanhiniemen Perunateatteri: Vol. 1)
Apina (Pauli Hanhiniemen Perunateatteri: Mitä sais olla?)
Asserin kapakkaan (Kolmas Nainen: Paha minut iski)
Avaruusmies (Kolmas Nainen: Kolmas Nainen)
B

Bussiraiskan surumarssi (Kolmas Nainen: Hyvää ja kaunista)
C

Carver ja Bukowski (Pauli Hanhiniemen Perunateatteri: Appelle-moi Bob)
Cortina (Hehkumo: Muistoja tulevaisuudesta)
D

Duetto (Kadonnut nainen) (Juliet Jonesin Sydän: Hai)
Dägrägädägwäg (Kolmas Nainen: Onnen oikotiellä)